Motî:rimouyî - Wikipedia

# Motî:rimouyî

### Èn årtike di Wikipedia.

rimouyî u ermouyî / rmouyî (codjowaedje) [v.c.] 1. frexhi, rifrexhi. I faleut aler rmouyî l' bouwêye sol soreye. I fåt todi rmouyî les bagues divant d' les ristinde. Elle a stî rmouyeye pal plouve. On dit eto: mouyî, rifrexhi. F. remouiller, humecter, imbiber d'eau. 2. rispåmer. On rmouyive li tcherbon po n' nén piede li poûssire. On dit eto: ramouyî. F. rincer. >> si rmouyî l' goyî: boere on côp. 3. raiwî. Alez s' ermouyî les fleurs ! On dit eto: arozer. F. arroser, irriguer. 4. rimete di l' aiwe dins (do moirtî, del påsse, evnd). 5. strimer (on pris, on montaedje e gråde) tot boevant. Il a yeu l' prumî pris; nos l' avans bén rmouyî. Il a rmouyî ses galons. F. fêter, arroser. >> rimouyî l' bouket, u l' houpea: sitrimer on novea cåbaret. rl a: crama. F. inaugurer. Disfondowes: r(i)mouyî, r(u)mouyi, (è)rmouyi, r(u)moyî, r(u)moyer, r(u)moyè, ramouyî, ramouyi. | rimouyaedje u ermouyaedje / rmouyaedje [o.n.] no d' fijhaedje et no di çou k' est fwait (accion eyet si adierça) pol viebe "rimouyî". F. arrosage, arrosement, libations. >> rimouyaedje di houpea; u: pindaedje di houpea: sitrimaedje d' on novea cåbaret. F. inauguration. Disfondowes: r(i)mouyèdje, (è)rmouyâdje, r(u)mouyadje, r(i)mouyadje, r(u)moyadje, r(i)moyadje, ramouyèdje, ramouyadje, ramouyâdje. | rimouyoe u ermouyoe / rmouyoe [o.n.] usteye des djårdinîs po rmouyî les plantes. On dit eto: raiwoe, sipritche, rimouya. >> Li bouyote do rmouyoe: li dbout del buze, ki leye sigoter l' aiwe. Disfondowes: r(i)mouywè, (è)rmouywè, r(i)mouyeu, r(u)moyoû. | rimouyåde u ermouyåde / rmouyåde 1. bagn. F. bain. 2. walêye. F. averse. Disfondowes: r(i)mouyaude, (è)rmouyaude. | rimouya u ermouya / rmouya [o.n.] 1. rimouyoe. 2. rimouyaedje. | rimouyete u ermouyete / rmouyete [f.n.] 1. pitite walêye, plovinete. F. ondée. 2. pitit cocmwår avou ene trawêye bouyote k' el ristindeuse rimouye les lokes divant d' les ristinde. F. mouilleur.

Prin del pådje «http://wa.wikipedia.org../../../r/i/m/Mot%C3%AE%7Erimouy%C3%AE.html»

##### Views

- Årtike
- Copene
- Modêye d' asteure

##### Cweri